
EUROPOS PARLAMENTO TEISĖKŪROS REZOLIUCIJOS PROJEKTAS
[bookmark: _Hlk223989061]dėl Tarybos sprendimo dėl Jungtinių Tautų konvencijos prieš kibernetinius nusikaltimus stiprinančios tarptautinį bendradarbiavimą kovojant su tam tikrais nusikaltimais, daromais naudojantis informacinių ir ryšių technologijų sistemomis, ir keičiantis sunkių nusikaltimų elektroniniais įrodymais, sudarymo Europos Sąjungos vardu projekto;
(14941/2025 – C10‑0369/2025 – 2025/0231(NLE))
(Pritarimo procedūra)
Europos Parlamentas,
–	atsižvelgdamas į Tarybos sprendimo projektą (14941/2025),
–	atsižvelgdamas į Jungtinių Tautų konvenciją prieš kibernetinius nusikaltimus, stiprinančią tarptautinį bendradarbiavimą kovojant su tam tikrais nusikaltimais, daromais naudojantis informacinių ir ryšių technologijų sistemomis, ir keičiantis sunkių nusikaltimų elektroniniais įrodymais (12735/25),
–	atsižvelgdamas į prašymą dėl pritarimo, kurį Taryba pateikė pagal Sutarties dėl Europos Sąjungos veikimo 82 straipsnio 1 ir 2 dalis, 83 straipsnio 1 dalį, 87 straipsnio 2 dalį ir 218 straipsnio 6 dalies antros pastraipos a punktą (C10‑0369/2025),
–	atsižvelgdamas į Darbo tvarkos taisyklių 107 straipsnio 1 ir 4 dalis ir į 117 straipsnio 7 dalį,
–	atsižvelgdamas į Piliečių laisvių, teisingumo ir vidaus reikalų komiteto rekomendaciją (A10‑0000/2026),
1.	pritaria susitarimo sudarymui;
2.	paveda Pirmininkei perduoti Parlamento poziciją Tarybai ir Komisijai, taip pat valstybių narių vyriausybėms ir parlamentams bei Jungtinėms Tautoms.

[bookmark: _Toc225245338]AIŠKINAMOJI DALIS
Kibernetiniams nusikaltimams ir pažeidimams pasinaudojant kibernetine erdve augant beprecedenčiu greičiu, JT konvencija dėl kibernetinių nusikaltimų gali būti naudojama kaip svarbi priemonė tarptautiniam bendradarbiavimui stiprinti, kartu stiprinant žmogaus teises ją pasirašiusiose šalyse. Atsižvelgiant į tai, kad internetas nesaistomas sienų, būtina laikytis tokio visapusiško požiūrio, kuris skatintų suformuoti plataus masto partnerių koaliciją, įsipareigojusią puoselėti žmogaus teises, demokratiją ir teisinės valstybės principų laikymąsi. Bendros pastangos yra būtinos siekiant efektyviai kovoti su nusikalstama veikla internete ir užtikrinti, kad nusikalstamos veikos skaitmeninėje erdvėje vykdytojai būtų patraukti atsakomybėn. 
Reiktų paminėti ir tai, kad nors konvencija sulaukė plataus suinteresuotųjų šalių rato palaikymo, ji taip pat sulaukė kritikos iš pilietinės visuomenės ir paslaugų teikėjų, ypač kiek tai susiję su pagrindinių teisių ir vertybių apsaugos užtikrinimu. Taigi, bus labai svarbu, kad kompetentingos valdžios institucijos, taikydamos konvenciją, naudotų joje numatytas apsaugos priemones.
Ratifikavusi šią Konvenciją, ES galėtų kurti jos įgyvendinimo praktiką ir imtis lyderės vaidmens užtikrinant kibernetinės erdvės saugumą. Turėdama griežtą reglamentavimo sistemą ir būdama įsipareigojusi puoselėti demokratines vertybes, ES yra gerai pasirengusi užtikrinti, kad konvencija būtų puoselėjamas saugus ir atviras skaitmeninis pasaulis, kartu skatinant šias vertybes tarp partnerių ir kitų šalių. Be to, ES galėtų kurti ir siekti užtikrinti patikimą tarptautinį bendradarbiavimą bei sykiu užkirsti kelią prievartai skaitmeninėje erdvėje ir puoselėti žmogaus teises susitariančiose šalyse. Griežtų apsaugos priemonių laikymasis yra būtinas skatinant pasitikėjimą ir užtikrinant veiksmingą bendradarbiavimą baudžiamosiose bylose pasauliniu mastu. 
Atsižvelgdamas į tai, pranešėjas rekomenduoja sudaryti JT konvenciją dėl kibernetinių nusikaltimų.


[bookmark: FootprintPageRR][bookmark: _Toc225245339]PRIEDAS. GAUTOS INFORMACIJOS DEKLARACIJA
<FootprintIntro>Pagal Darbo tvarkos taisyklių I priedo 8 straipsnį pranešėjas pareiškia, kad į savo pranešimą įtraukė su dokumento dalyku susijusią informaciją, kurią, rengdamas pranešimo projektą, gavo iš toliau nurodytų interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:1], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų:</FootprintIntro> [1:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OJ L 207, 2021 06 11, p. 1, ELI: http://data.europa.eu/eli/agree_interinstit/2021/611/oj).] 

	1. Interesų grupių atstovai, kuriems taikomas Tarpinstitucinis susitarimas dėl privalomo skaidrumo registro

	Cybersecurity Tech Accord

	Epicenter.works

	Microsoft

	2. Trečiųjų šalių valdžios institucijų, įskaitant jų diplomatines atstovybes ir ambasadas, atstovai

	


Šį sąrašą parengė ir visą atsakomybę už jį prisiima pranešėjas.
Jeigu sąraše esančių fizinių asmenų tapatybę galima nustatyti pagal jų vardą ir pavardę, jų pareigas arba pagal abu požymius, pranešėjas pareiškia, kad jis atitinkamiems fiziniams asmenims pateikė Europos Parlamento pranešimą dėl duomenų apsaugos Nr. 484 (https://www.europarl.europa.eu/data-protect/index.do), kuriame išdėstytos jų asmens duomenų tvarkymui taikomos sąlygos ir su tuo tvarkymu susijusios teisės.

